Árse en Velde

Árse en Velde (Nederlandse naam Arcen en Velden) is 'n gewaeze geminte in Noord-Limburg, get te noorde van Venlo. 't Oppervlak bedroog 42,03 km² en op 1 januari 2004 woende heej 8.870 minse, waorvan 5.190 in Velde.

De geminte bestón oet de kèrne:
 Árse (Arcen)
 Lóm (Lomm) 
 Velde (Velden) 
en de gehuchte en buurtsjappe:
 De Hasselderhei (Hasselderheide)
 Schandele (Schandelo)
 Brandemolen
 Bong
 Genooi (gedeiltelik)
 Hanik
 Hasselt
 De Krosselt
 Lingsfort
 Veld
 Vilgert
 De Voort
 't Vorst. 

Árse is de noordelikste plaots woar 't Limburgs gesproke wuurt (zeej Árses); boave Árse goan de betoningslien en de du(dich)/gij grèns Duitsland in. 't Inkele kilometers noordeliker De Loj (Wellerlooi), in de gemeinte Baerge, haet 'n Kleverlands dialek.

De dreej dörpskerne ligge allemoal in 'n langgerekte baan van noord noar zuud neave de N271 (Riekswaeg). 

Waope

't Waope in de tabel heet de gemeinte vaanaof 24 augustus 1977 gedrage. 't Liet ziech zoe umsjrieve:

Gedeild: I. In sinopel (greun) 'n gekanteelde poort vaan goud (geel), bestoond oet e middegedeilte en twie zijtories, allemaol gedèk mèt in bel oetloupende puntdaker en aon weerskante vaan 't poortdaak 'ne veendelmas vaan goud, volges de brokingsdiagonaol gesjuind vaan goud en lazuur (blauw); II. in goud 'ne paolsgewijs gezatten eiketak mèt vief blaajer en twie eikele vaan sinopel; in de sjèldpunt e gedeild sjèld: a. in lazuur 'nen dobbelstartegen umgewende liew vaan goud, getóngk en genageld vaan keel; b. in goud 'ne liew vaan sabel, getóngk en genageld vaan keel. 't Sjèld gedèk door 'n gouwe kroen vaan drei blaajer en twie perele.

Daoveur had de gemeinte sinds 1889 e waope boe-op d'n eiketak oontbraok, 't veld vaan de poort mèt korenaore waor bezejd en de twie veendelkes nao boete weze.

't Rechterdeil (links veur de beziener) stèlt Árse veur. D'n awwe sjepebaank veurde 't waope mèt de poort al sinds d'n daartienden iew. 't Latiens woord veur 'poort' is arx; 't is dus e sprekend waope. Ouch de korenaore of d'n eiketak zien sprekend en verwieze nao Velde; dit lèste symbool is op e zegel oet 1460 trökgevoonde. 't Bijsjèldsje is vaan 't hertogdom Gelre en weurt vaanajds al geveurd; ietot Árse ind vieftienden iew oonder Gelders gouvernemint kaom, stoont op die plaots al 't sjèlde vaan Buren, boe Árse daoveur oonder veel.Heraldry of the World - Arcen en Velden

Historie
Árse en Velde woort in 1817, kort nao de inlieving in 't Keuninkriek vaan de Nederlen, gestiech oet de aw sjepebenk Árse en Velde; 't dörp Lóm heet ummer oonder Árse gevalle. Op 1 januari 2010 woort Árse en Velde touwgeveug aon de gemeinte Venlo.

Historische inwoenertalle
 Jaor  Aontal  Greuj (gans Limbörg) 1830  1.547Volkstèlling 1830  -- 1840  1.599Volkstèlling 1840 - Limbörg  +3,4% (5,6%) 1849  1.681Volkstèlling 1849 - Hertogdóm Limbörg: gemeintesgewijs indeiling vaan de provincie  +5,1% (+4,3%) 1859  1.798Volkstèlling 1859 - Plaotseleke indeiling  +7,0% (+4,4%) 1869  1.976Volkstèlling 1869 - Feiteleke of getèlde bevolking in eder gemeinte vaan 't riek  +9,9% (+4,5%) 1879  2.020Volkstèlling 1879 - Limbörg: plaotseleke indeiling  +2,2% (+7,0%) Jaor  Aontal  Greuj (gans Limbörg) 1889  2.124Volkstèlling 1889 - Limbörg  +5,1% (+6,8%) 1899  2.038Volkstèlling 1899 - Limbörg  -4,0% (+10,2%) 1909  2.309Volkstèlling 1909 - Plaotseleke indeiling  +13,3% (+17,8%) 1920  2.919Volkstèlling 1920 - Plaotseleke indeiling  +26,4% (+32,6) 1930  3.352Volkstèlling 1930 - Plaotseleke indeiling  +14,8% (+25,1%) 1947  4.316Volkstèlling 1947 - Plaotseleke indeiling  +28,8% (+24,2%) Jaor  Aontal  Greuj (gans Limbörg) 1956  5.155Woeningtèlling 1956 - Veurnaomste gegeves per gemeinte  +19,4% (+27,3%) 1960  5.506Volkstèlling 1960 - Bevolking vaan gemeintes en oonderdeile vaan gemeintes  +6,8% (+7,4%) 1971  6.720Volkstèlling 1971 - Plaotseleke indeiling  +22% (+13,9%) 2004  8.870  +32% 2009  8.681  -2,1%

 Opmerking: De ciefers veur 1971 zien op ganse vieftalle aofgerund. Gelèt op 't rillatief klein aontal inwoeners zien daorum de greujciefers die mèt dees gegeves zien berekend neet exacter es ganse percinte.

Rillatief oontwikkeling vaan 1830 tot 1971
(x1830=100)

Greun: Gemeinte Árse en Velde
Blauw: Provincie Limbörg

Rifferenties

Arse en Velde
Arse en Velde